ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Francúzsko
Mesto:				Štrasburg 
Termín:			03 - 04. máj 2016
Prijímajúca organizácia:     	SPORT CONVENTIONS DIVISION
Directorate of Youth and Sport
Council of Europe
Adresa:			Agora,1 quai Jacoutot Room G01
67075 STRASBOURG 
France

Účel cesty:	 DOHOVOR PROTI DOPINGU RADY EURÓPY 
		44. ZASADNUTIE MONITOROVACEJ SKUPINY 
		DOHOVORU  PROTI DOPINGU RADY EURÓPY(ďalej T-DO) 
35. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  DOHOVORU PROTI DOPINGU RADY EURÓPY (ďalej CAHAMA)		
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	03. máj 2016 	09.30 - 18.00 hod.
	44. ZASADNUTIE MONITOROVACEJ SKUPINY 
	DOHOVORU  PROTI DOPINGU RADY EURÓPY(T-DO)  
	04. máj 2016 	09.30 - 18.00 hod. 
35. MIMORIADNE ZASADNUTIE AD HOC 	EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY(CAHAMA)

Navštívená organizácia:	Council of Europe

Kontaktované osoby:	Zástupcovia WADA, iNADO, NHF, Council of Europe.
	Odborní pracovníci a zástupcovia národných antidopingových organizácií
	
Kontaktné adresy:	Adresár nezverejňujeme. 

4.	PRIEBEH ROKOVANÍ

ZASADNUTIE  T-DO 

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 
Pracovný program rokovaní bol traktovaný v nasledovných kľúčových tématických celkoch:

ÚVOD A SÚHRNNÁ AKTUALIZÁCIA                                        

Stretnutie bolo organizované Radou Európy. Zasadnutie viedol predseda T-DO skupiny p. Andres Solheim. Signatári Dohovoru schválili zápisnicu z minulého zasadnutia, boli oboznámení s novými materiálmi na pripomienkovanie a doplnenie. Následne bol vykonaný odpočet sekretariátu. Sergej Khrychikov informoval o personálnych zmenách na sekretariáte Divízie konvencií v športe. Informáciu o odpočte činnosti sekretariátu Divízie konvencií v športe plénum T-DO vzalo na vedomie. Boli predložené  na diskusiu strategické strednodobé ciele Dohovoru na roky 2015 – 2017. Ďalej prebehli voľby do pracovných skupín T-DO. Zmena nastala v predsedovi pracovnej skupiny T-DO ED, kde Ms Ievu Lukosiute – Stanikuniene (Litva) vystriedala novozvolená Dr. Lucienne ATTARD (Malta).

PRACOVNÝ PROGRAM    T-DO
                              
Boli predložené 2 dokumenty na diskusiu a schválenie. Prvý sa týkal dokumentu, ktorý odporúča návrhy zdieľania informácií medzi verejnými inštitúciami a antidopingovými organizáciami. Druhý bol jednomyseľne schválený, a týkal sa odporúčania pokynov antidopingového vzdelávania pre tretí stupeň vzdelávacích inštitúcií ako sú vysoké školy, univerzity. 
Samostatný blok tvoria príspevky interných (EPAS) a externých partnerov (Európska komisia, WADA, iNADO, UEFA, UNESCO, pozorovateľské krajiny T-DO a iný prizvaní pozorovatelia.
Bez externých a interných partnerov prebiehalo rokovanie zamerané na monitorovanie plnenia Dohovoru. V rámci toho bol informačný blok týkajúci sa ročného dotazníka, ktorý je zasielaný všetkým krajinám Dohovoru. Zmeny prebehli v tvorbe otázok, ktoré sú následne vyhodnocované.
T-DO v spolupráci  a v koordinácii s  Výborom  ministrov RE zodpovedných za šport priebežne uskutočňuje vzdelávacie, rozvojové, konzultačné a  kontrolné  návštevy  zmluvných strán zamerané na uplatňovanie  Dohovoru  v  podmienkach jednotlivých krajín.  Boli odprezentované uvedené odpočty:
Boli odprezentované uvedené odpočty:
-  odpočet Malta a následne odporúčaný na schválenie,
Na diskusiu boli prezentované odpočty:
- odpočet Andora
Ďalšie plánované odpočty v krajinách Georgia, UK, Poľslo.

ZASADNUTIE  CAHAMA

ÚVOD A SÚHRNNÁ AKTUALIZÁCIA 

Otvorenie 35. zasadnutia CAHAMA uskutočnil a rokovanie viedol p. Mr. Rafal PIECHOTA ako 
predseda  CAHAMA. Program 35. zasadnutia CAHAMA bol jednomyseľne schválený.
Bol schválený aj záznam z rokovania 34. zasadnutia CAHAMA. Za WADA vystúpil so svojou správou p. Frédéric Donzé, riaditeľ európskej regionálnej kancelárie a medzinárodných vzťahov WADA. Účastnikov oboznámil so stručným obsahom agendy WADA a prípravy zasadnutia WADA Executive Committee a Foundation Board, ktoré sa bude konať 11. – 12. Mája 2016 v Montreale.

PRACOVNÝ PROGRAM    CAHAMA   
 CAHAMA poverila európskych zástupcov
•	vyjadriť názor, že nezávislé vyšetrovanie ako podporná metóda umožňuje efektívny boj proti dopingu, je však potrebné získať viac informácií o predpokladaných nákladoch a očakávaných výsledkoch takéhoto prístupu;
•	požiadať WADA, aby vysvetlili, aké dôvody sú za rozhodnutím nepenalizovať IAAF na základe záverov zverejnených nezávislou komisiou;
•	vyjadriť všeobecnú podporu myšlienky jednej testovacej autority, pričom by nemalo dôjsť k potlačeniu úlohy WADA ako medzinárodného regulátora testovania, je dôležité zadefinovať, ako by sa zmenila úloha medzinárodného olympijského výboru a medzinárodných federácií v procese testovania;
Manažment
•	podpora viacerých projektov vrátane Svetovej konferencie o dopingu v športe 2019;
Zdravie a výskum
•	podpora projektu špeciálneho výskumu – autológne krvné transfúzie;
•	podpora technického dokumentu TD2016-19NA a TD2017-BAR;
•	zamerať sa na upresnenie prepojenia akreditácie laboratórií a ,,compliance” národných antidopingových organizácií;
•	spolupráca WADA a Ruska – transfér krvných vzoriek do akreditovaných laboratórií v zahraničí;
Kódex
•	medzinárodný štandard pre laboratóriá – modifikácie – podpora navrhnutých zmien, vysvetlenie prečo  zaviesť presne 60 %-nú hranicu pre externé vzorky;
•	,,compliance update” – aký je právny základ postihnutí v prípade neplnenia Kódexu, resp. ako budú postihnuté medzinárodné federácie;
•	dôležitosť ,,Code compliance” – šíriť po celom svete, prípad Poľsko – zohľadniť snahu poľskej vlády byť v súlade s Kódexom;
•	povinné zadávanie TUE do systému ADAMS – čo s krajinami, ktoré nepoužívajú ADAMS? TUE a rekreačný športovci – nutné upresnenie;
•	Medzinárodný štandard pre testovanie a vyšetrovanie – podpora navrhnutých zmien;
Právo a vyšetrovanie
•	informácie o výskume meldónia, predložiť exkrečné štúdie, riešiť športovcov, ktorí sa majú zúčastniť na OH Rio 2016;
•	spresniť , prečo bolo meldónium zaradené do ZZL 2016;
•	návrhy zlepšenia systému, resp. modelu ochrany športovcov, ktorí odhalia prípadné dopingové praktiky.  
                                                         
UKONČENIE ZASADNUTIA
DÁTUM NÁSLEDNÝCH ZASADNUTÍ  

Následné expertné zasadnutie T-DO a CAHAMA sa uskutoční :
            - september 2016  – 36. zasadnutie CAHAMA
            - november 2016 – 45. zasadnutie T-DO

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	   poskytovať informácie prostredníctvom web stránky a iných informačných zdrojov  ohľadom Svetového antidopingového programu pre ďalšie verejné inštitúcie a organizácie,
-	dokončiť certifikačný proces  ISO 9001:2009 pre Manažment dopingovej kontroly športovcov v súlade s Kódexom WADA a Manažment  udeľovania terapeutických výnimiek v súlade s Kódexom WADA,
-	 aktívne sa zúčastňovať v pracovných skupinách T-DO ED, LI, SCI,
-	   informovať Ministerstvo školstva ohľadom  odsúhlaseného dokumentu Rady Európy, ktorý sa týka pokynov antidopingového vzdelávania pre tretí stupeň vzdelávacích inštitúcií ako sú vysoké školy, univerzity.  

ZOZNAM OBDRŽANEJ DOKUMENTÁCIE

Materiály sú v elektronickej podobe na ADA SR.
Pre ďalšie informácie, prosím, kontaktujte:
Sport Conventions Division
Riaditeľstvo pre ľudské práva a proti diskriminácii
DG II Demokracia
Európska rada
Agora - Office A6.47V
FR - 67075 Strasbourg Cedex
Tel: +33 (0) 3 90 21 46 05
Fax: +33 (0) 3 88 41 24 29
sport@coe.int
www.coe.int / šport	

6.	PRÍNOS 
Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú na báze Národného antidopingového programu využité na dodržiavanie antidopingových pravidiel WADA. 
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 09.05. 2016

Schválil: